# Анза-Борего

### от Уикипедия, свободната енциклопедия

Анза-Борего
Виста Фонт Поинт, Бедлендс
Площ | 2420 км²
Надморска височина | от 150 до 6200 фита
Температура | от 10°C до 49°C
Валежи | 3-4 инча
Държави | югоизточна Калифорния, САЩ
Природни залежи |

Пустинята Анза-Борего (на английски Anza-Borrego Desert State Park) се намира в югоизточна Калифорния и представлява най-големият парк на щата. Намира се на около 2 часа път с кола от Сан Диего, Ривърсайд и Палм Спрингс. Разпростира се на площ от около 935 квадратни мили (2420 квадратни километра). Обявена е за парк през 1933 година. Единственият град в този район е Борего Спрингс (Borrego Springs). В близост се намират топли минерални извори, които дават името на града (на английски spring означава извор). През 1979 година врати отваря и туристическият център (Visitor's Center).

## [редактиране] Флора и фауна

Релефът, флората и фауната са твърде разнообразни. На места планините се издигат до 5500 фита (1675 метра), а на други места слизат под морското равнище. По-голямата част от пустинята е достижима само с кола с висока проходимост (тип джип). Черните пътища са с обща дължина 500 мили (804 километра). Някои от животните, които се срещат в района са гущери (Sauromalus), игуани, гърмящи змии (Crotalus ruber), оранжеви лисици (Vulpes macrotis), златни орли (Aquila chrysaetos), пуми (Puma concolor) и около 80 вида птици. Флората се състои основно от кактуси, много рядко палми или друга растителност.

## [редактиране] Райони

Пустинята Анза-Борего има 7 географски и геоложки района:

- Анза (Anza Region)
- Блеър Вали (Blair Valley Region)
- Борего Бедлендс (Borrego Badlands Region)
- Бау Уилоу (Bow Willow Region)
- Фиш Крик (Fish Creek Region)
- Санта Рóса (Santa Rosa Region)
- Тамариск Гроув (Tamarisk Grove Region)

Най-недостъпният, най-неизследваният е Бедлендс. Една от най-забележителните гледки се открива от Фонт Поинт, Бедлендс.

## [редактиране] Климат

Средните месечни температури варират значително. Най-високата регистрирана температура е 121°F(49.5°C) през 1996.

Средни месечни температури за пустинята Анза-Борего
| Год. | Ян. | Фев. | Март | Апр. | Май | Юни | Юли | Авг. | Сеп. | Окт. | Но. | Дек.
Вис.°F | 87 | 69 | 73 | 77 | 84 | 93 | 102 | 107 | 105 | 100 | 90 | 78 | 69
Нис.°F | 58 | 43 | 46 | 49 | 53 | 60 | 68 | 75 | 74 | 69 | 60 | 50 | 43

## [редактиране] История

Овцете с големи рога

Името си паркът получава от испанския изследовател Хуан Баутиста де Анза (Juan Bautista de Anza), който го посещава пръв през 1772, и думата агне (на испански borrego), най-вероятно поради типичните за този район овце с големи рога (Ovis canadensis nelsoni). По това време районът е населяван от индианското племе Кумейаи (Kumeyaay). С Хуан Баутиста пътуват още 240 заселници и около 1000 домашни животни. Сто години по-късно, по време на златната треска, през пустинята минават кервани, спират на всеки 30-40 км в оазисите, които и до ден днешен дават подслон на застрашените от изчезване овце (останали около 300 на брой). Паркът разполага с много археологически находки свидетелстващи за минало индианско присъствие. На отделни места все още могат да се забележат петроглифи и пиктографи - видове изкуство върху камък. Повечето от тях обаче се пазят в тайна за да бъдат предпазени от евентуален грабеж и вандализъм.

Първата научна експедиция е организирана през 1937 година с цел изследване на слонското дърво (Еlephant tree) и неговите лечебни свойства.

Фондацията и институтът Анза-Борего, които са създадени през 1967 година активно съдействат за запазване на животинските видове и природата като цяло. Те също изпълняват изследователска, образователна и обществена дейност - организират лагери за петокласници, съвместни програми за възрастни с научните работници, прожекции на филми и отпечатване на брошури.

## [редактиране] Външни препратки

- Пустинята Анза-Борего Асоциация за история на природата
- Фотографии от Анза-Борего
- Официална страница
- Анза-Борего на Дъртопия
- Анза-Борего парк

Взето от „http://bg.wikipedia.org../../../%D0%B0/%D0%BD/%D0%B7/%D0%90%D0%BD%D0%B7%D0%B0-%D0%91%D0%BE%D1%80%D0%B5%D0%B3%D0%BE_d5b5.html“.

Категории: Пустини в САЩ | Паркове в Калифорния

##### Views

- Статия
- Беседа
- Текуща версия

##### Търсене

##### На други езици

- Français
- English